અમદાવાદ: એક વર્ષમાં ખાંડના ભાવમાં ૩૦ ટકાથી વધુનો વધારો જોવાઇ ચૂક્યો છે. સ્થાનિક બજારમાં છૂટકમાં મીડિયમ ક્વોલિટીની ખાંડ રૂ. ૪૨થી ૪૪ના ભાવે વેચાઇ રહી છે, જે એક વર્ષ અગાઉ રૂ. ૩૪થી ૩૬ના ભાવે વેચાતી હતી. હોલસેલ વેપારીઓના જણાવ્યા પ્રમાણે શેરડીના ઓછા ઉત્પાદનના કારણે પીલાણ માટે શેરડીની ઓછી આવક થઇ રહી છે, જેના પગલે શુગર ફેક્ટરીઓમાંથી બજારમાં આવક ખૂબ જ ધીમી થઇ રહી છે. તેના કારણે હોલસેલ બજારમાં પાછલા એક જ વર્ષમાં ખાંડના ભાવમાં પ્રતિ ૧૦૦ કિલોએ રૂ. ૧૦૦૦થી ૧૨૦૦નો ઉછાળો નોંધાઇ ચૂક્યો છે.